*Projekts*

Jelgavas novada dome

**LĒMUMS**

Jelgavā

2023. gada Nr.

**Par Jelgavas novada izglītības ekosistēmas attīstības stratēģijas 2024.-2029.gadam izstrādes uzsākšanu**

Saskaņā ar LR Ministru kabineta apstiprinātajiem Izglītības attīstības pamatnostādnēs noteiktajiem mērķiem, pašvaldība izstrādā izglītības attīstības stratēģiju (Ministru kabineta rīkojums Nr. 436), sniedz atbalstu izglītības iestāžu darbības kvalitātes nodrošināšanai, apkopo un analizē informāciju par izglītības (izņemot augstāko izglītību) kvalitāti savā teritorijā. Savukārt Izglītības likums esošajā redakcijā paredz, ka pašvaldības izglītības ekosistēma ir sistēma, kuru pašvaldība veido, lai nodrošinātu iedzīvotājiem nepieciešamās zināšanas, prasmes un attieksmes mūža garumā. Pašvaldība attīsta tās vadībā un pārraudzībā mērķtiecīgi strādājošu institūciju kopu, izglītības jomā sadarbojoties ar pašvaldības, privātajām un valsts izglītības iestādēm, darba devējiem, sociālajiem partneriem, nevalstiskajām organizācijām, citām pašvaldībām un to teritorijās esošām izglītības iestādēm, koordinējot izglītības īstenošanu visās izglītības programmās un pakāpēs (Izglītības likums 1. pants 161 apakšpunkts).

Normatīvais regulējums paredz, ka pašvaldības izglītības ekosistēmas attīstības stratēģijai jāstājas spēkā ar 2024. gada 1. septembri (Grozījumi Izglītības likumā, 5. punkts 1. apakšpunkts (stājas spēkā 01.09.2024.)).

Jelgavas novada Izglītības pārvalde ir veikusi tirgus priekšizpēti pakalpojumam (Izglītības ekosistēmas attīstības stratēģijas 2024.-2029.gadam izstrādei).

Pamatojoties uz Pašvaldību likuma 4.panta 1.daļas ceturto punktu, un ņemot vērā normatīvo aktu prasības un tirgus priekšizpētē secināto, Jelgavas novada dome nolemj:

1. Atļaut veikt iepirkuma procedūru Izglītības ekosistēmas attīstības stratēģijas 2024.-2029. gadam izstrādei 2023. gadā, paredzot finansējumu 2024.gada budžetā.
2. Uzdot Jelgavas novada Izglītības pārvaldei uzsākt Izglītības ekosistēmas attīstības stratēģijas 2024.-2029.gadam izstrādi, veicot iepirkuma procedūru un uzraugot darbu izpildi pienācīgā kvalitātē un termiņos.

Domes priekšsēdētājs M.Lasmanis

Sagatavoja J. Erno

26377942